**Príloha č. 5 výzvy**

 **Návrh Kúpnej zmluvy**

**KÚPNA ZMLUVA**

uzavretá v súlade s ustanovením § 409 a nasl. zákona č. 513/1991 Zb. Obchodného zákonníka

v znení neskorších predpisov (ďalej len „zmluva“) medzi

**Kupujúci: Štátna ochrana prírody Slovenskej republiky**

Sídlo: Tajovského 28 B, 974 01 Banská Bystrica

IČO: 17 058 520

DIČ: 2021526188

IČ DPH: SK2021526188

Bankové spojenie: Štátna pokladnica

Číslo účtu: SK35 8180 0000 0070 0039 0899

Zastúpený: RNDR. Dušan Karaska, generálny riaditeľ ŠOP SR

Forma: príspevková organizácia zriadená MŽP SR na základe Rozhodnutia ministra ŽP SR č. 75/2007-1.8. zo dňa 5. 12. 2007 v platnom znení

Kupujúci poveruje výkonom a činnosťami spojenými s uplatňovaním práv a s plnením povinností, ktoré pre neho vyplývajú z tejto zmluvy, osobu oprávnenú rokovať vo veciach predmetu zmluvy:

Ing. Veronika Lesová, projektová manažérka, R-ŠOP SR BB, 048/472 20 42

(ďalej len „kupujúci“ alebo „ŠOP SR“)

a

**Predávajúci:**

Sídlo:

IČO:

DIČ:

IČ DPH:

Bankové spojenie:

Číslo účtu:

Zastúpený:

E-mail:

Telefonický kontakt:

zapísaný v Obchodnom/Živnostenskom registri ..............

Predávajúci poveruje výkonom a činnosťami spojenými s uplatňovaním práv a s plnením povinností, ktoré pre neho vyplývajú z tejto zmluvy, osobu oprávnenú rokovať vo veciach predmetu zmluvy:

................................................................................................

(ďalej len „predávajúci“)

**Preambula**

1. Zmluvné strany berú na vedomie, že predmet zmluvy je spolufinancovaný z nenávratného finančného príspevku zo štrukturálnych fondov EÚ pre projekt „Vypracovanie programu starostlivosti o druh európskeho významu hlavátka podunajská“, kód projektu ITMS 2014+: 310011S629, operačný program: Kvalita životného prostredia. Táto zmluva rešpektuje podmienky Zmluvy o poskytnutí nenávratného finančného príspevku medzi MŽP SR a ŠOP SR.

2. Podkladom pre uzavretie tejto zmluvy je najnižšia cenová ponuka predložená na základe Výzvy na predkladanie ponúk v rámci verejného obstarávania, ktoré vyhlásil kupujúci v súlade s § 117 zákona č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov.

**Čl. I**

**Predmet zmluvy**

Predávajúci sa zaväzuje dodať kupujúcemu tovar: **Telemetrické zariadenia na rádiovú VHF telemetriu rýb** (ďalej len „tovar“), ktorého bližšia špecifikácia je uvedená v Prílohe č. 1 tejto zmluvy, previesť na kupujúceho vlastnícke právo na tovar a kupujúci sa zaväzuje dohodnutým spôsobom spolupôsobiť, tovar prevziať a zaplatiť predávajúcemu dohodnutú kúpnu cenu.

**ČI. II**

**Čas, miesto a podmienky dodania predmetu zmluvy**

1. Predávajúci sa zaväzuje dodať kupujúcemu tovar do 90 kalendárnych dní odo dňa účinnosti tejto zmluvy na miesto dodania: ŠOP SR, Tajovského 28B, 974 01 Banská Bystrica.

2. Kupujúci požaduje, aby bol dodaný tovar nový, nepoužívaný. O odovzdaní a prevzatí tovaru vyhotovia zmluvné strany preberací protokol obsahujúci minimálne:

a) presné označenie dodávaného tovaru,

b) dátum, čas a miesto odovzdania tovaru,

c) presné špecifikácie odovzdaného príslušenstva a dokumentácie k tovaru,

d) podpisy odovzdávajúcich a preberajúcich osôb.

Preberací protokol bude vyhotovený v 4 vyhotoveniach, jedno pre predávajúceho a tri pre kupujúceho.

3. Tovar bude dodaný jeho prevzatím poverenou osobou kupujúceho v mieste dodania a podpísaním preberacieho protokolu oboma zmluvnými stranami. Oprávnená osoba kupujúceho prevezme tovar s odbornou starostlivosťou a preverí stav tovaru vizuálnou kontrolou, vrátane príslušenstva a výbavy. V prípade zjavných nedostatkov má právo kupujúci požadovať ich okamžité odstránenie, ktoré sa predávajúci zaväzuje vykonať najneskôr do 5 pracovných dní. Pokiaľ kupujúci zistí, že odovzdaný tovar nezodpovedá špecifikácii podľa Prílohy č. 1 tejto zmluvy, podmienkam stanoveným vo verejnom obstarávaní alebo tovar bude odovzdávaný bez požadovaných dokladov, je kupujúci oprávnený neprevziať tovar a dohodnúť s predávajúcim náhradný termín jeho odovzdania.

4. Predávajúci sa zaväzuje spolu s dodaným tovarom odovzdať kupujúcemu všetky doklady, ktoré sa k nemu vzťahujú a ktoré sú potrebné na užívanie tovaru a na výkon vlastníckeho práva, najmä návod na obsluhu a základnú údržbu tovaru v slovenskom alebo českom jazyku, CE certifikát, resp. vyhlásenie o zhode ponúkaného tovaru (vrátane softvéru) pre EÚ – v origináli, resp. úradne overenej kópii, záručné listy a iné relevantné dokumenty v slovenskom, českom alebo anglickom jazyku. Súčasne predávajúci odovzdá kupujúcemu aj ovládací softvér k tovaru.

5. Kupujúci sa zaväzuje poskytnúť predávajúcemu primeranú súčinnosť v rozsahu a spôsobom potrebnom na odovzdanie tovaru.

6. Predávajúci oznámi svoju pripravenosť dodať tovar kupujúcemu elektronickou poštou na emailovú adresu *veronika.lesova@sopsr.sk*, a to najneskôr 5 pracovných dní pred uplynutím lehoty na dodanie tovaru podľa bodu 1 tohto článku, a následne s kupujúcim dohodne konkrétny termín dodania tovaru.

7. Predávajúci sa zaväzuje tovar zabaliť a vybaviť na prepravu, pričom náklady s tým spojené sú už zahrnuté v kúpnej cene. Tovar musí byť dodaný zabalený takým spôsobom, ktorý dostatočne zabezpečí jeho ochranu a uchovanie.

8. Predávajúci je povinný po dodaní tovaru na miesto dodania tento tovar nainštalovať, uviesť do prevádzky, vykonať skúšobnú prevádzku a riadnym spôsobom zaškoliť poverených zamestnancov kupujúceho ohľadne obsluhy. O zaškolení spíšu oprávnení zástupcovia predávajúceho a kupujúceho záznam.

**ČI. III**

**Kúpna cena a platobné podmienky**

1. Kúpna cena tovaru uvedeného v článku I. tejto zmluvy je určená dohodou zmluvných strán podľa zákona č. 18/1996 Z. z. o cenách v znení neskorších predpisov a vyhlášky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov:

- v celkovej výške **.................** **EUR s DPH** (slovom: *.................................................* eur *..................*. centov),

- 20 % DPH ................. EUR,

- cena bez DPH ................. EUR.

2. Kúpna cena tovaru je stanovená na základe cenovej ponuky predávajúceho, ktorá tvorí ako Príloha č. 2 neoddeliteľnú súčasť tejto zmluvy.

3. Kúpna cena zahŕňa aj dopravu tovaru na miesto dodania, inštaláciu tovaru u kupujúceho, uvedenie tovaru do prevádzky, uskutočnenie skúšobnej prevádzky vrátane zaškolenia poverených zamestnancov kupujúceho ohľadne obsluhy, ako aj všetky ostatné náklady predávajúceho vynaložené v súvislosti s dodaním tovaru.

4. Kupujúci sa zaväzuje kúpnu cenu podľa bodu 1 a 3 tohto článku zaplatiť na základe faktúry vystavenej predávajúcim. Faktúra bude predávajúcim vyhotovená po uskutočnení skúšobnej prevádzky vrátane zaškolenia poverených zamestnancov kupujúceho ohľadne obsluhy dodaného tovaru v 4 rovnopisoch, z ktorých každý bude mať platnosť originálu. Kupujúci neposkytne predávajúcemu žiadne zálohové platby.

5. Lehota splatnosti vystavenej faktúry je stanovená na 60 dní odo dňa jej doručenia kupujúcemu. Zmluvné strany týmto výslovne vyhlasujú, že 60 dňová lehota splatnosti faktúry vystavenej predávajúcim kupujúcemu v žiadnom prípade nie je v hrubom nepomere k právam a povinnostiam vyplývajúcim z tejto zmluvy pre predávajúceho a takéto dojednanie odôvodňuje povaha predmetu plnenia v zmysle tejto zmluvy. Faktúra sa zaplatí bankovým prevodom na účet predávajúceho.

6. Faktúra bude mať tieto náležitosti:

* označenie zmluvných strán, obchodné meno, adresu, sídlo, IČO, DIČ, IČ DPH,
* číslo faktúry,
* číslo zmluvy,
* deň vystavenia a deň splatnosti faktúry, dátum zdaniteľného plnenia,
* u faktúry s uplatnením DPH hodnotu DPH v % a v EUR,
* fakturovanú sumu v EUR,
* množstvo a druh dodaného tovaru,
* označenie osoby, ktorá faktúru vystavila,
* pečiatku a podpis zodpovedného zástupcu predávajúceho,
* označenie peňažného ústavu a číslo účtu v tvare IBAN, na ktorý sa má platiť, konštantný a variabilný symbol,
* názov projektu, ITMS kód projektu a názov operačného programu (z bodu č. 1 Preambuly).

7. V prípade, že faktúra nebude obsahovať náležitosti uvedené v tejto zmluve, je kupujúci oprávnený vrátiť ju predávajúcemu na doplnenie, v takomto prípade sa zastaví plynutie lehoty splatnosti a nová lehota splatnosti začne plynúť doručením opravenej faktúry kupujúcemu.

**Čl. IV**

**Nadobudnutie vlastníckeho práva a prechod nebezpečenstva škody**

1. Vlastnícke právo k tovaru nadobúda kupujúci jeho prevzatím od predávajúceho (čl. II bod 3.) a zároveň po zaplatení celej kúpnej ceny podľa tejto zmluvy.

2. Nebezpečenstvo škody na tovare prechádza na kupujúceho okamihom, keď predávajúci splní svoju povinnosť tovar dodať kupujúcemu podľa tejto zmluvy. Tovar sa považuje za dodaný okamihom podpisu preberacieho protokolu v súlade s článkom II tejto zmluvy.

**Čl. V**

**Práva a povinnosti zmluvných strán pri dodaní predmetu zmluvy**

1. Predávajúci sa v súlade s touto zmluvou zaväzuje najmä:

a) dodať kupujúcemu tovar v dohodnutej dobe a mieste dodania,

b) niesť všetky nebezpečenstvá za škody na tovare až do okamihu jeho riadneho odovzdania kupujúcemu podľa článku II tejto zmluvy.

2. Kupujúci sa v súlade s touto zmluvou zaväzuje najmä:

a) zaplatiť kúpnu cenu v dohodnutej výške a dohodnutým spôsobom,

b) prevziať tovar v dohodnutej dobe a v mieste dodania,

c) niesť všetky nebezpečenstvá škody na tovare od okamihu jeho riadneho prevzatia od predávajúceho podľa článku II tejto zmluvy.

**Čl. VI**

**Zodpovednosť za vady, záruka za akosť a záručný servis**

1. Predávajúci preberá záruku za akosť dodaného tovaru, pričom dĺžka záručnej doby je minimálne 24 mesiacov; záručná doba začne plynúť odo dňa prevzatia tovaru kupujúcim (od dátumu uvedeného v preberacom protokole). Záručná doba sa predlžuje o dobu, v ktorej nemohol kupujúci tovar v záručnej dobe užívať z dôvodu odstraňovania vád, na ktoré sa záruka vzťahuje. Záručná doba na tovar bude uvedená v záručnom liste, ktorý bude súčasťou odovzdávajúcej dokumentácie.

2. Predávajúci sa zaväzuje, že dodaný tovar bude bez vád a v dobe jeho prevzatia kupujúcim a po dobu trvania záručnej lehoty bude spôsobilý na používanie a bude spĺňať vlastnosti stanovené platnými normami a touto zmluvou.

3. Predávajúci po dobu záruky uhrádza všetky náklady na záručné opravy.

4. Zmluvné strany sa dohodli, že nároky plynúce z poskytnutej záruky riadne uplatnenej kupujúcim voči predávajúcemu, považujú obe strany za oprávnené a platné, pokiaľ predávajúci nepreukáže ich neoprávnenosť. Kupujúci sa zaväzuje poskytnúť predávajúcemu potrebnú súčinnosť pri získavaní podkladov pre posúdenie oprávnenosti nárokov uplatnených kupujúcim.

5. Predávajúci je povinný zabezpečovať záručný servis tovaru prostredníctvom zmluvne zabezpečeného servisného technika s certifikátom od výrobcu pre dodávaný tovar. V rámci záručného servisu je predávajúci povinný vykonávať bezplatné odstránenie vád tovaru, na ktoré sa vzťahuje poskytnutá záruka.

6. Predávajúci sa zaväzuje pristúpiť k posúdeniu vady do 3 pracovných dní od nahlásenia vady zo strany kupujúceho, inak zodpovedá za škodu tým spôsobenú kupujúcemu. Kupujúci je oprávnený uplatniť u predávajúceho nároky z vád písomnou formou bez zbytočného odkladu od vzniku vady. Zmluvné strany sa dohodli, že kupujúci je oprávnený u predávajúceho nároky z vád uplatniť i telefonicky alebo emailom (s potvrdením doručenia), s následným potvrdením odoslaným predávajúcemu do 3 pracovných dní.

7. Za vadu tovaru počas plynutia záručnej doby sa považuje najmä to, ak tovar ako celok alebo niektorý z jeho funkčných komponentov nefunguje počas jeho používania, resp. prevádzky v súlade s technickými parametrami tovaru tak, ako je uvedené v Prílohe č. 1 tejto zmluvy.

8. Predávajúci je povinný vadu, na ktorú sa vzťahuje záruka, odstrániť maximálne do 14 dní odo dňa jej nahlásenia.

9. Pokiaľ si kupujúci neuplatní konkrétny spôsob odstránenia vady, alebo pokiaľ je vada neodstrániteľná spôsobom, ktorý zvolil kupujúci, predávajúci sa zaväzuje, že zvolí taký spôsob odstránenia vady, ktorý je najefektívnejší a najviac zodpovedá potrebám kupujúceho.

10. V prípade omeškania predávajúceho s odstránením vady tovaru oproti lehote uvedenej v bode 8. tohto článku zmluvy, má kupujúci právo na uplatnenie zmluvnej pokuty voči predávajúcemu vo výške 0,05 % z kúpnej ceny tovaru za každý deň omeškania predávajúceho s  odstraňovaním vady. Tým nie je dotknutý nárok kupujúceho na náhradu škody v plnej výške.

11. Ak predávajúci neodstráni vadu ani v dodatočnej primeranej lehote, ktorú mu kupujúci určil, alebo ak vyhlási, že vadu neodstráni, alebo ak je vada neodstrániteľná, kupujúci je oprávnený od zmluvy odstúpiť.

12. V záručnej dobe predávajúci vykoná bezplatne záručné preventívne prehliadky tovaru vo výrobcom predpísanom rozsahu podľa servisného manuálu. Poslednú servisnú prehliadku predávajúci vykoná dva týždne pred uplynutím záručnej doby a bezplatne odstráni všetky zistené vady a nedostatky tovaru.

13. V záruke je zahrnuté aj bezplatné dodávanie náhradných dielov potrebných na riadne fungovanie tovaru, ako aj poradenská starostlivosť o tovar.

**Čl. VII**

**Ďalšie dojednania**

1. Zmluvné strany sa zaväzujú oznamovať si navzájom akékoľvek zmeny údajov, ktoré sa ich týkajú a sú potrebné na prípadné uplatnenie oznámenia, najmä všetky zmeny týkajúce sa tejto zmluvy, zmenu, či zánik ich právnej subjektivity, adresu ich sídla, bydliska alebo miesta podnikania, bankového spojenia, vstup do konkurzného konania, reštrukturalizácie alebo likvidácie ktorejkoľvek zmluvnej strany. Ak niektorá zmluvná strana nesplní túto povinnosť, nebude oprávnená namietať, že neobdržala akékoľvek oznámenie, a zároveň zodpovedá za akúkoľvek takto spôsobenú škodu.

2. Všetky písomnosti týkajúce sa právnych vzťahov založených medzi účastníkmi touto zmluvou sa doručujú:

a) poštou,

b) treťou osobou oprávnenou doručovať zásielky,

b) osobne.

3. Písomnosti týkajúce sa právnych vzťahov založených medzi zmluvnými stranami touto zmluvou sa doručujú doporučene na adresu zmluvnej strany uvedenú v tejto zmluve. Každá zmluvná strana je povinná oznámiť druhej zmluvnej strane každú zmenu svojho sídla podľa zásad uvedených v tomto článku do troch dní odo dňa zmeny sídla.

4. Ak zmluvná strana neprevezme písomnosť na adrese uvedenej v tejto zmluve, považuje sa písomnosť po troch dňoch od jej vrátenia odosielateľovi za doručenú, a to aj vtedy, ak sa adresát o tom nedozvie. Všetky právne účinky doručovaných písomností nastanú v tomto prípade dňom, ktorým sa písomnosť považuje za doručenú.

5. Ak zmluvná strana neprevezme písomnosť na adrese uvedenej v tejto zmluve, je odosielateľ povinný opakovane doručiť písomnosť na adresu zmluvnej strany zapísanú v obchodnom registri alebo inom registri. Pri takomto doručení platí v celom rozsahu bod 3. tohto článku.

**Čl. VIII**

**Zodpovednosť za škodu**

1. Každá zmluvná strana zodpovedá za škodu spôsobenú druhej zmluvnej strane v súvislosti s plnením zmluvy za podmienok uvedených v zmluve.

2. Žiadna zmluvná strana nebude v celku alebo časti zodpovedná druhej zmluvnej strane za porušenie povinností vyplývajúcich z tejto zmluvy, ak takéto porušenie bude vychádzať celkom alebo čiastočne z okolností vylučujúcich zodpovednosť. Účinky vylučujúce zodpovednosť sú obmedzené na dobu, pokiaľ trvá prekážka, s ktorou sú účinky spojené.

3. Ustanovenie bodu 2. tohto článku sa uplatní za predpokladu, že druhá zmluvná strana bola bezodkladne oboznámená písomne o týchto okolnostiach a predpokladanej dobe ich trvania porušujúcou zmluvnou stranou.

4. Kupujúci je oprávnený uplatniť zmluvnú pokutu voči predávajúcemu v prípade, ak predávajúci poruší svoju povinnosť dodať tovar kupujúcemu včas, a to vo výške 0,02 % denne z kúpnej ceny tovaru za každý deň omeškania. Vznikom povinnosti predávajúceho zaplatiť zmluvnú pokutu ani jej skutočným zaplatením nie je dotknutý nárok kupujúceho na náhradu škody, ktorá mu vznikla porušením povinnosti predávajúceho a náhrada škody nie je výškou zmluvnej pokuty obmedzená. Zmluvná pokuta sa na náhradu škody nezapočítava.

**ČI. IX**

**Zánik zmluvy**

1. Pri podstatnom porušení povinností vyplývajúcich z tejto zmluvy môže oprávnená strana okamžite odstúpiť a požadovať od povinnej strany náhradu škody a sankcie podľa tejto zmluvy. Odstúpenie oprávnená strana uskutoční v písomnej forme a zašle doporučene poštou na adresu sídla druhej zmluvnej strany uvedenú v tejto zmluve alebo na inú písomne oznámenú adresu v prípade zmeny sídla, pričom zmluvné strany sa dohodli, že marenie prevzatia zásielky alebo neprevzatie zásielky v poštových odberných lehotách nemá vplyv na platnosť a účinnosť odstúpenia.

2. Zmluvné strany sa dohodli, že za podstatné porušenie zmluvných povinností predávajúcim sa považuje aj:

a) nedodržanie termínov plnenia podľa tejto zmluvy,

b) ak dodaný tovar nebude svojimi vlastnosťami zodpovedať špecifikácii podľa zmluvy,

c) v prípade, ak kupujúci preukáže výskyt neodstrániteľnej vady tovaru v záručnej dobe alebo ak preukáže výskyt opakujúcich sa neodstrániteľných vád v záručnej dobe brániacich používaniu tovaru, pričom zmluvné strany sa dohodli, že kupujúci má právo na výmenu tovaru a v prípade, ak nedôjde k výmene tovaru, kupujúci môže odstúpiť od zmluvy.

d) ostatné prípady, ak ide o podstatné porušenie uvedené v tejto zmluve.

**Čl. X**

 **Záverečné ustanovenia**

1. Zmeny alebo doplnky tejto zmluvy je možné robiť len vo forme písomných a očíslovaných dodatkov k tejto zmluve podpísaných obidvomi zmluvnými stranami.

2. Zmluvné strany sa zaväzujú riešiť spory vyplývajúce z tejto zmluvy prednostne formou dohody prostredníctvom zástupcov svojich štatutárnych orgánov. V prípade, že spor sa nevyrieši dohodou, ktorákoľvek zo zmluvných strán je oprávnená podať návrh na vyriešenie sporu príslušnému súdu Slovenskej republiky.

3. V prípade, ak niektoré ustanovenia zmluvy stratia platnosť alebo účinnosť, nie je tým dotknutá platnosť a účinnosť ostatných ustanovení zmluvy. Namiesto neúčinných ustanovení alebo za účelom úpravy vzťahov, ktoré nie sú právne upravené, sa použijú ustanovenia platných právnych predpisov, ktoré sú obsahom a účelom najbližšie k obsahu a účelu ustanoveniam, ktoré stratili platnosť.

4. Zmluvné strany sa dohodli, že záväzkové vzťahy založené touto zmluvou, ako aj záväzkové vzťahy touto zmluvou výslovne neupravené sa budú riadiť príslušnými ustanoveniami Obchodného zákonníka Slovenskej republiky a ostatnými všeobecne záväznými právnymi predpismi Slovenskej republiky, bez použitia kolíznych noriem.

5. Táto zmluva je vyhotovená v piatich rovnopisoch, kupujúci obdrží štyri rovnopisy a predávajúci jeden rovnopis.

6. Účastníci zmluvy týmto vyhlasujú, že túto zmluvu si prečítali, jej obsahu porozumeli a zmluva zodpovedá ich skutočnej, slobodnej a vážnej vôli, uzatvárajú ju dobrovoľne a na znak súhlasu s jej obsahom ju podpisujú.

7. Predávajúci je povinný strpieť výkon kontroly/auditu zo strany oprávnených osôb v zmysle príslušných právnych predpisov SR a EÚ, najmä zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov, ako aj z uzatvorenej Zmluvy o poskytnutí finančného príspevku v súvislosti s realizáciou projektu súvisiaceho s touto zmluvou. Oprávnenými osobami na výkon kontroly/auditu sú najmä:

1. Poskytovateľ a ním poverené osoby,
2. Útvar vnútorného auditu Poskytovateľa/Útvar vnútornej kontroly Sprostredkovateľského orgánu a ním poverené osoby,
3. Najvyšší kontrolný úrad SR a ním poverené osoby,
4. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,
5. Splnomocnení zástupcovia Európskej komisie a Európskeho dvora audítorov,
6. Orgán zabezpečujúci ochranu finančných záujmov EÚ,

Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

8. Táto zmluva je uzatvorená dňom jej neskoršieho podpisu zmluvných strán a účinnosť nadobúda v súlade s § 47a ods. 2 Občianskeho zákonníka, t. j. dňom doručenia súhlasu po kontrole verejného obstarávania po podpise zmluvy o dielo s úspešným uchádzačom zo strany Poskytovateľa nenávratného finančného príspevku, ktorým je Ministerstvo životného prostredia v zastúpení Slovenskej agentúry životného prostredia pre OP KŽP Objednávateľovi za podmienky, že bola riadne zverejnená v Centrálnom registri zmlúv (<http://crz.gov.sk>).

9. Neoddeliteľnou súčasťou tejto zmluvy je Príloha č. 1 – Podrobná špecifikácia predmetu zmluvy a Príloha č. 2 – Cenová ponuka predávajúceho

Banská Bystrica, ................. 2021 ..................................... 2021

 RNDr. Dušan Karaska

 generálny riaditeľ ŠOP SR

 \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

 kupujúci predávajúci

**Prílohy:**

*1. Podrobná špecifikácia predmetu zmluvy*

*2. Cenová ponuka predávajúceho*

*Príloha č. 1 – Podrobná špecifikácia predmetu zmluvy*

**Predmet zákazky (zmluvy):**

Predmetom zákazky (zmluvy) verejného obstarávateľa (kupujúceho) je obstaranie telemetrických zariadení (prijímače, vysielačky a antény), ktoré budú slúžiť na telemetrický monitoring druhu ryby európskeho významu hlavátky podunajskej (*Hucho hucho*) pomocou tzv. rádiovej VHF (Very High Frequency) telemetrie v riečnych ekosystémoch SR a výskum časovo-priestorovej diurnálnej a intraanuálnej aktivity druhu.

Predmet zákazky (zmluvy) sa realizuje v rámci projektu Operačného programu Kvalita životného prostredia: **Vypracovanie programu starostlivosti o druh európskeho významu hlavátka podunajská**, kód projektu v ITMS 2014+: 310011S629.

**Podrobná technická špecifikácia predmetu zákazky (zmluvy):**

Telemetrické zariadenia musia vyhovovať technickým požiadavkám na telemetrický monitoring druhu ryby európskeho významu hlavátky podunajskej (*Hucho hucho*), na zisťovanie údajov o využívaní habitatov druhu, migračných schopnostiach druhu pri prekonávaní migračných prekážok (napr. migrácie cez rybie prechody), zisťovanie domovských okrskov, či tzv. „homing“ efektu. Uvedené výskumné úlohy vyžadujú obstaranie nasledovných telemetrických zariadení:

* 1. **Zostava pre mobilný – aktívny monitoring (tzv.„manual tracking“)**, ktorý pozostáva z prijímača s anténou pre manuálne dohľadávanie a sledovanie rýb označených vysielačkami – transmítormi; požadované množstvo - 2 ks vrátane príslušenstva
	2. **Zostava pre autonómny stacionárny systém s dataloggerom (tvz. „datalogging“)** – pre tzv. pasívny monitoring označených rýb v profiloch vybraných migračných prekážok, resp. rybovodov; požadované množstvo - 4 ks vrátane príslušenstva
	3. **Rádiové vysielačky s digitálnym kódovaním**; požadované množstvo 100 ks

**1. Zostava pre mobilný – aktívny monitoring (manual tracking):**

Telemetrický prijímač na manuálnu (aktívnu) telemetriu (tracking) s telemetrickým nástrojom na sledovanie rýb v ich prirodzenom prostredí s možnosťou súčasného sledovania kódovaných vysielačiek a obalom odolným voči nepriaznivému počasiu. Požadovaná je spoľahlivosť, štandardná dvojročná záruka, vhodnosť pre manuálne sledovanie kódovaných vysielačiek na požadovanej frekvencii, vysokorýchlostné sťahovanie cez USB rozhranie, integrovaný GPS systém, možnosť vzdialenej inovácie. Prístroj musí spĺňať nasledovné minimálne požadované technické parametre a požiadavky:

|  |  |  |
| --- | --- | --- |
| **Špecifikácia**  | **Merná jednotka** | **Minimálne požadované technické parametre** |
| Hmotnosť (vrátane batérií) | kg | max. 2,3 |
| Prevádzkové rozpätie teplôt | °C | -20 až +50 |
| Šírka operačného pásma | MHz | 8 (operačné pásmo kompatibilné s vysielačkami, ktorými ŠOP SR disponuje) |
| Rozsah medzi kanálmi | kHz | 1 |
| Rozsah pracovného napätia | V | 9 |
| Rozpoznateľnosť zvuku | dBm | max. -150 |
| Dynamický rozsah kontroly príjmu | dB | min. 90 |
| Vstup/výstup | typ | min.: USB, sériový |
| Kódované frekvencie (kapacita) | počet | min. 128 |
| Počet pripojiteľných antén | ks | 1 |
| Interná pamäť | MB | min. 1 |

Telemetrický prijímač na mobilný monitoring musí disponovať s podsvieteným displejom, na ktorom budú zobrazované minimálne údaje o frekvencii, kóde vysielačky, intenzite signálu a údajoch senzora. Požiadavkou je integrované GPS – hodiny a poloha, ID kódový a kanálový filter (umožňuje prijať alebo zamietnuť jednotlivé kódové značky alebo kombinácie, minimálne 100 záznamov), možnosť mobilného zaznamenávania a monitorovací mód (funkcia umožňujúca manuálne zaznamenávanie zistených udalostí, vrátane ID vysielačky, dátumu a času, údajov senzora, intenzity signálu a polohy GPS pre používateľom určené trvanie počas intervalov mobilného sledovania), podpora multi-senzorových značiek v rozsahu minimálne teplota, tlak, aktivita a EMG. Telemetrický prijímač musí byť napájaný internou batériou, ktorej výdrž musí byť minimálne 12 hodín.

Príslušenstvo:

* 1x skladacia anténa (150MHz) pre manuálnu telemetriu kompatibilné s telemetrickým prijímačom
* 1x kompatibilný anténny pripojovací kábel s koncovkami
* 1x sieťový adaptér
* 12V adaptér do auta
* Interná nabíjateľná batéria (akumulátor)
* Softvérová licencia k zariadeniu na rádiovú VHF telemetriu, umožňujúca komunikáciu prístroja s operačným systémom Windows (ktorý obstarávateľ vlastní) na spracovanie telemetrických údajov
* Ochranné puzdro a popruhy na prenášanie telemetrického prijímača
* Užívateľský manuál v anglickom alebo slovenskom jazyku

**2. Zostava pre autonómny stacionárny systém s dataloggerom (datalogging):**

Autonómny telemetrický prijímač na stacionárnu (pasívnu) telemetriu (datalogging) s telemetrickým nástrojom na sledovanie rýb v ich prirodzenom alebo umelom prostredí s možnosťou súčasného sledovania kódovaných vysielačiek a pevným obalom odolným voči poškodeniu v dôsledku vonkajších faktorov. Požadovaná je spoľahlivosť, štandardná dvojročná záruka, vhodnosť pre autonómne sledovanie (datalogging) kódovaných vysielačiek na požadovanej frekvencii, vysokorýchlostné sťahovanie cez USB rozhranie, integrovaný GPS systém, možnosť vzdialenej inovácie. Prístroj musí spĺňať nasledovné minimálne požadované technické parametre a požiadavky:

|  |  |  |
| --- | --- | --- |
| **Špecifikácia**  | **Merná jednotka** | **Minimálne požadované technické parametre** |
| Hmotnosť (vrátane batérií) | kg | max. 2,3 |
| Prevádzkové rozpätie teplôt | °C | -20 až +50 |
| Šírka operačného pásma | MHz | 8 (operačné pásmo kompatibilné s vysielačkami, ktorými ŠOP SR disponuje) |
| Vstup/výstup | typ | min. USB |
| Kódované frekvencie (kapacita) | počet | min. 7 |
| „Beeper“ frekvencie  | počet | max. 64 |
| Počet pripojiteľných antén | ks | 2 - 4 |
| Anténna prepínacia skrinka | ks | 1 |
| Interná pamäť | MB | min. 4 |

Telemetrický prijímač na stacionárny monitoring musí byť prioritne napájaný externým zdrojom energie cez sieťové napájanie. Musí zaznamenávať čas a GPS polohu, umožniť prijať alebo zamietnuť jednotlivé kódové značky alebo kombinácie minimálne 100 záznamov cez ID a kanálový filter, s funkciami autonómneho ukladania dát (datalogging), flexibilnou možnosťou zachovania pamäte poskytnutím zhrnutia záznamov za užívateľom stanovené časové obdobie; dynamické nastavenie sily príjmu na kompenzovanie prevažujúcich okolitých hlukových podmienok; funkciu pri aktivácii, ktorej prijímač monitoruje každú frekvenciu a kombináciu antén špecifikovanú v aktívnej konfigurácii iba do zaznamenania prvej platnej detekcie a s funkciou umožňujúcou nastaviť časové obdobie skenovania a ukladania dát počas užívateľom definovaného časového interval v rámci 24hodinového cyklu.

Príslušenstvo:

* 2 skladacie antény (150MHz) pre autonómnu telemetriu
* 1 kompatibilný anténny pripojovací kábel s koncovkami 15 m
* 1 kompatibilný anténny pripojovací kábel s koncovkami 20 m
* Softvérová licencia k zariadeniu na rádiovú VHF telemetriu, umožňujúca komunikáciu prístroja s operačným systémom Windows (ktorý obstarávateľ vlastní) na spracovanie telemetrických údajov
* Puzdro pevné plastové
* Užívateľský manuál v anglickom alebo slovenskom jazyku

**3. Rádiové vysielačky s digitálnym kódovaním:**

Rádiové vysielačky s digitálnym kódovaním sú kompatibilnou súčasťou slúžiacou pre funkčnosť oboch zostáv, teda rovnako pre manuálnu (mobilnú) telemetriu, ako aj pre stacionárny (autonómny) telemetrický systém. Vysielačky vhodné na implantáciu do brušnej dutiny rýb, musia spĺňať požadované veľkostné parametre pre cieľový druh. Musia umožňovať na základe vlastnej schémy kódovania na jednej frekvencii identifikovať jednotlivé označené jedince s primeranou šírkou priestorového a časového rozlíšenia. Vysielačky musia umožňovať dlhodobé kontinuálne sledovanie migrácie a správania označených jedincov po dobu najmenej dvoch migračných sezón. Predmetné zariadenie musí spĺňať nasledovné minimálne požadované technické parametre:

|  |  |  |
| --- | --- | --- |
| **Špecifikácia**  | **Merná jednotka** | **Minimálne požadované technické parametre** |
| Hmotnosť  | g | max. 11 |
| Šírka (priemer)  | mm | max. 12 |
| Dĺžka  | mm | max. 60 |
| Prevádzkové frekvencie | MHz | 140-175  |
| Rozdelenie frekvencií | kHz | min. 10 |
| Životnosť pri 5 sekundových impulzoch  | rokov | min. 2 |
| Pracovný výkon | mW | max. 24,9 |

*Príloha č. 2 – Cenová ponuka predávajúceho*

**Názov zákazky (predmet zmluvy):**

**Telemetrické zariadenia na rádiovú VHF telemetriu rýb**

**Verejný obstarávateľ (kupujúci):**

Štátna ochrana prírody Slovenskej republiky (ďalej len „SOP SR“)

RNDr. Dušan Karaska – generálny riaditeľ

Tajovského 28B

974 01 Banská Bystrica

**Uchádzač (predávajúci):**

Názov: ......................................................................

Sídlo: ......................................................................

IČO: ......................................................................

Platca DPH: áno/nie1

1- uviesť relevantné

|  |  |  |  |  |  |  |  |
| --- | --- | --- | --- | --- | --- | --- | --- |
| **Názov položky** | **Obchodná značka a typ/model zariadenia** | **Merná jednotka** | **Množstvo****MJ** | **Cena za MJ bez DPH** | **Cena spolu bez DPH**  | **Výška 20 % DPH** | **Cena spolu s DPH** |
| 1.Zostava pre mobilný - aktívny monitoring (manual tracking) |   | ks | 2 |   |  |  |  |
| 2. Zostava pre autonómny stacionárny systém s dataloggerom (datalogging) |   | ks | 4 |   |  |  |  |
| 3. Radiové vysielačky s digitálnym kódovaním  |   | ks | 100 |   |  |  |  |
| **Celková cena predmetu zákazky (zmluvy)**  |  |  |  |

*Ak uchádzač (predávajúci) nie je platcom DPH, uvedie cenu predmetu zákazky (zmluvy) v poslednom stĺpci ako cenu konečnú.*

**Čestné prehlásenie uchádzača (predávajúceho):**

Dolu podpísaný čestne prehlasujem že:

1. Riešenie uvedené v tejto cenovej ponuke zodpovedá svojimi parametrami špecifikácii a požiadavkám verejného obstarávateľa (kupujúceho) na predmet zákazky (zmluvy) a požadovaným náležitostiam uvedeným vo výzve.
2. Cena predmetu zákazky (zmluvy) za obstarávaný predmet je uvedená na základe vlastných prepočtov, berie do úvahy všetky skutočnosti, ktoré sú nevyhnutné na úplné a riadne plnenie zmluvy, pričom do ceny sú zahrnuté všetky náklady spojené s požadovaným predmetom zákazky (zmluvy).

V ................................. dňa ................................. ...................................................

 pečiatka a podpis uchádzača

 (predávajúceho)